Raimundas Mieželis

Raimundas Vladas Mieželis (g. 1931 m. birželio 10 d. Kaunas) – Lietuvos JAV lietuvių visuomenės veikėjas.

 Biografija 
Tėvas Vladas Mieželis. 1944 m. pasitraukė į Vokietiją. 1944–1949 m. mokėsi lietuvių gimnazijoje Kemptene, 1949–1953 m. studijavo Urbanos, 1953–1955 m. Harvardo universitetuose verslo vadybą. Nuo 1945 m. Lietuvos skautų sąjungos narys, nuo 1952 m. laikraščio „Dirva“ studentų skyriaus redaktorius. 1952–1954 m. ir 1955–1957 m. JAV lietuvių studentų sąjungos centro valdybos narys, 1956–1957 m. Lietuvių studentų organizacijos „Santara“ pirmininkas. 1956 m. vienas Jaunimo peticijos Lietuvos laisvės reikalu JAV vyriausybei organizatorių.

1958–1972 m. dirbo korporacijos „Container Corporation of America“ padalinyje Kolumbijoje, vėliau ėjo padalinių prezidento pareigas Kolumbijoje, Venesueloje, Argentinoje, Monake (iš Monte Karlo vadovavo šios įmonės fabrikams Italijoje, Ispanijoje, Prancūzijoje, Olandijoje ir Vokietijoje). 1968–1999 m. laikraščio „Akiračiai“ redakcinės kolegijos narys, prisidėjo prie laikraščio perkėlimo į Lietuvą. 1998–2003 m. prezidento Valdo Adamkaus patarėjas, Valdo Adamkaus fondo pirmininkas., 1999-2000 m. Vyriausiosios tarnybinės etikos komisijos narys Seimo 1999 m. rugsėjo 23 d. nutarimas Nr. VIII-1332  Seimo 2000 m. kovo 28 d. nutarimas Nr. VIII-1597.

 Įvertinimas 
 2009 m. Lietuvos didžiojo kunigaikščio Gedimino ordino Komandoro kryžius http://www3.lrs.lt/pls/inter3/dokpaieska.showdoc_l?p_id=348038

 Šaltiniai 

 Nuorodos 
 Profesija – prezidento bičiulis, 2009-07-09

Kategorija:Lietuvos skautai
Kategorija:JAV lietuviai